Atbilstoši Siguldas novada pašvaldības domes 2019.gada 14.novembra lēmumam “Par pašvaldības nekustamā īpašuma Saules iela 16B, Sigulda, Siguldas novads, nodošanu atsavināšanai un izsoles noteikumu apstiprināšanu” (prot.Nr.17, 33.§) 2020.gada 7.janvārī notika Siguldas novada pašvaldībai piederošā nekustamā īpašuma Saules ielā 16B, Siguldā, Siguldas novads, kadastra Nr.8015 003 1431, kas sastāv no zemes vienības 0,0126 ha platībā (kadastra apzīmējums 8015 003 1431), turpmāk – Nekustamais īpašums, pārdošanas izsole, kur zemes īpašniekam, kura zemei pieguļ Nekustamais īpašums, ir pirmpirkuma tiesības.

Augstāko maksu 3605,00 EUR (trīs tūkstoši seši simti pieci *euro* nulle centi) nosolīja piegulošā zemesgabala (kadastra Nr.8015 003 1412) kopīpašnieku SIA “Tarzāns”, reģ.Nr.40103911551, un SIA “Tirdzniecības nams A2”, reģ.Nr.40003829109, pārstāvis.